“Cadu etdirmək pis əməldir. Bu cür əməllərlə məşğul olanların elə özlərinin başına pis əməllər gəlir. Özü-özünə edən pisliyi el-aləm yığılsa, heç kim edə bilməz”, - deyən əməkdar artist Elza Seyidcahan bildirir ki, bu cür inanclar hər zaman olub. O, bəd nəzərdən qorunmaq üçün üzərlikdən istifadə etdiyini açıqlayıb: “İnsanlar var ki, falın azarkeşidir. Deyirlər fala baxma, faldan da geri qalma. Xalq inanclarında olan fallar bəzən düz çıxır. Qızım nişanlı bir qızın toy xonçasından götürdüyü konfeti yatanda yastığının altına qoymuşdu və yuxuda indiki həyat yoldaşını görmüşdü...